  Наталья Тетерина 25-тӥ тулыспалэ, берпуметӥ шайбаез овертаймын пыртыса, Россиысь хоккеистъёс Германиысь командаез 4:3 счётэн Пхёнчханын Олимпиадаын вормизы. Шудонлэн ватсам дыраз йылпумъясь голэз Никита Гусев сётэмен Кирилл Капризов пыртӥз. Озьы ик Россиысь сборнойын Вячеслав Войнов но кык пол Никита Гусев висъяськизы. Пусъём, асьме команда 26 ар куспын Олимпиадаын нырысетӥзэ вормиз. Азьвыл зарниез хоккеистъёс 1992-тӥ арын Альбервилльын Огъям командалэн куншетэз улын утӥзы. Финалэ асьме спортсменъёс 1998-тӥ арысен ӧз поталлялэ. Со вискын СССР-лэн сборноез Олимпи шудонъёсын сизьым пол вормылӥз. Пхёнчханын ортчем Шудонъёс Германиысь хоккеистъёс понна но устоесь луизы. Соос нырысетӥзэ финалын шудӥзы, азьвыл кык пол бронза утылӥзы вал. Россия понна хоккеистъёслэн утэм зарнизы туэ Олимпиадаын кыкетӥез. Азьвыл Олимпи чемпионака Ижкарын вордскем фигуристка Алина Загитова луиз. Тегъёс: Спорт Хоккей Олимпиада  